# Opfølgningsplan 2022-23


Fra skolens strategi for perioden 2019-2024 er der udarbejdet en opfølgningsplan for skoleåret 2022-23 med status på de strategiske indsatser.

Opfølgningsplanens fokusområder afspejler skoleårets 1-årige strategiske målsætninger, som er behandlet i bestyrelsen.

Strukturelle ændringer

Skolen arbejder efter princippet med konstant bevægelse mellem fortid, nutid og fremtid:

Vi ser tilbage på erfaringer og viden, samler op hvor vi er i dag og laver planer for fremtiden, som vi løbende evaluerer ved at se tilbage og frem.



Konkret betyder det i 2023:

* Afholdelse af strategiseminar i oktober 2022 med tilbageblik, status og involvering ift next step
* Evaluering af mødestruktur har resulteret i ny mødestruktur, der skal sikre øget inddragelse og mere dialog mellem ledelse og ansatte
* Evaluering af skolens udvikling til en mindre organisation har resulteret i ny udvalgsstruktur fra SU og AM til et samlet MED udvalg, hvor SU og AM forenes.

I 2022-2023 har der været målsætninger på de 3 strategiske områder med fokus på:

UDSYN

1. certificering af bæredygtighedsområdet
2. arbejde med udsyn og eksterne samarbejder

DIGITAL SKOLE:

1. Digital myndiggørelse (elever)
2. Digital pædagogisk udvikling (lærere)
3. Digitale udbud
4. Data og struktur

FORPLIGTENDEN FÆLLESSKABER:

1. supervision og pædagogisk udvikling i fællesskaber
2. elevinddragelse og udvikling af skolens sociale indsatser for elever
3. skriftlighedsfokus

Skolen har desuden arbejdet med indsatser i forbindelse med den årlige elevtrivselsundersøgelse.

### Udsyn i FN´s verdensmål

I skolens strategi for 2019-2024 er et af målene at sikre fokus på FN´s 17 verdensmål.

For at understøtte det strategiske arbejde er der nedsat et bæredygtighedsudvalg sommeren 2021. Udvalget har i 2022-23 udarbejdet en konkret 3 årig handleplan baseret på en baseline, der tager udgangspunkt i skolens aktuelle ståsted på området. I foråret 2023 blev skolen certificeret som 2023 verdensmålsskole [Indhold – 2030 SKOLER](http://2030skoler.dk/indhold/) og de kommende skoleår lægger sig op ad den udarbejdede handleplan for at sikre fremdrift på området.

Udvalget arbejder med elev og kursistinddragelse og har i den forbindelse understøttet skolens pantindsamlingssystem, som kursistrådet er ansvarlig for. Der er etableret et nyt klimaråd for kursister og elever for at sikre elevinddragelse.

### Udsyn i partnerskaber

I skolens strategi er der en målsætning om at skolen skal øge sine eksterne samarbejdsflader.

I 2022-23 har skolen haft mulighed for at få udarbejdet forpligtende samarbejdsaftaler med en række partnere:

• Professionshøjskolen VIA

* Erhvervsakademi Dania
* SOSU skolen, Randers
* Regionsprojekt ”Parat til professionen” som inkluderer alle VUC´ere i region midt, VIA og DCUM.

Partnerskaber uden formelle samarbejdsaftaler, men en aftale om forpligtende samarbejde

* Danske Handicap Organisationer, Randers

• Randers Kommune: talent ID og mentorsamarbejde

* 2 colleges i Denver, USA
* 1 skole i Tjekkiet
* Grundskoler: Vestervangskolen

• Aventures, digital skole udvikling: E-certificeringer af fjernundervisning

• Øvrige VUC´ere:

o Det administrative fællesskab: Horsens og TH LANGS HF og VUC

o VUC Djursland: VEU dækning af Nord- og Syddjurs

Det nye partnerskab med SOSU skolen har resulteret i et nyt udbud ”Klar til SOSU”, som skal give bedre overgange mellem AVU og SOSU og bidrage til praksiserfaring under forløbet på AVU.

Skolen har et regionsprojekt i gang med tre internationale partnere. 2 skoler i USA og 1 i Tjekkiet. Der er søgt regionsmidler til udviklingen af USA projektet, som betyder, at der sendes en lille gruppe til Denver til efteråret 2023 for at få lavet en formel partnerskabsaftale. Der er gode samarbejder mellem lærerne i de tre lande og HF eleverne har haft et samarbejde med college eleverne med fokus på kultur og sprogforståelse.

Det er tre år siden, at det administrative fællesskab blev etableret. Samarbejdet med de to andre skoler sker på ledelses – og medarbejderniveau. Det har stor værdi at samkøre processer og kvalitetssikre procedurer imellem de tre skoler. Der udvikles i øjeblikket nye standarder for den administrative drift og der sker en positiv udvikling i digitaliseringsprocessen.

Skolens VEU afdeling har indgået en samarbejdsaftale med VUC Djursland, hvor Randers HF og VUC dækker det opsøgende konsulentarbejde i Nord-og Syddjurs kommuner, idet VUC Djursland ikke selv har virksomhedskonsulenter til at varetage opgaven.

### Forpligtende Fællesskaber:

2022-23 har alle lærere deltaget i aktionslæringsprojekt og i faste rammer overværet hinandens undervisning og givet faglig feed back.

Der har særligt været fokus på elever og kursister med efteruddannelse af lærere inden for elevinddragende strukturer. Der har været en række indsatser for at sikre elevinddragelse til skolens faglige og sociale arrangementer udover de strategiske udvalg.

En projektgruppe har arbejdet med et nyt site til SSO, DHO og EP, som er klar til launch til næste skriveperiode i 2023-24.

### Digital skole:

På området er der etableret et podcast studie på skolen for alle elever, kursister og ansatte.

Der er nedsat en arbejdsgruppe, der arbejder med elevernes undervisning i digital myndigørelse og en tværfaglig arbejdsgruppe i NF arbejder med algoritmer i undervisningen.

Skolens IT superbrugere er redefineret til IT pædagogiske vejledere og har fået en anden opgavebeskrivelse, som matcher skolens behov anno 2023.

Skolen har som mål at certificere online undervisningen og har i 2023 fået certificeret matematik online området, samtidig med at matematik faggruppen deltager i et EU- projekt om data i matematik.

Der er etableret en ny ramme for AVU udbud, hvor FVU digital indgår som fast del af pakken for at sikre digitale færdigheder i forløbet.

På det administrative områder er der udarbejdet en ny sharepoint platform til deling af data både internt på skolerne men på udvalgte områder også på tværs af skolerne i det administrative fællesskab med det formål at benchmarke på sammenlignelige enheder. Der udvikles videre på datapakker i det kommende skoleår.

På vegne af ledelsen og bestyrelsen

Lena S. Lindblad

Rektor